পশ্চিমবঙ্গের ভূগোল
তিস্তা নদীর পশ্চিম দিকের পার্বত্য অঞ্চলে দুইটি পর্বতশিরা দেখা যায়, এরা হল সিংগালীলা শৈলশিরা এবং দার্জিলিং-মহালধিরাম শৈলশিরা । সিংগালিলা শৈলশিরা নেপাল ও দার্জিলিং  সিমান্তে অবস্থিত থেকে পশ্চিমবঙ্গের দার্জিলিং জেলাকে নেপাল থেকে বিচ্ছিন্ন করেছে । সিংগালিলার চারটি উল্লেখযোগ্য পর্বতশৃঙ্গ হল ফালুট, সান্দাকফু, টংলু ও সবরগ্রাম ।  ফালুট পর্বতশৃঙ্গের উচ্চতা ৩,৫৯৫ মি. , সান্দাকফু পর্বতশৃঙ্গের উচ্চতা ৩,৬৩৬ মি., টংলু পর্বতশৃঙ্গের উচ্চতা ৩,০৩৬ মি., ও সবরগ্রাম পর্বতশৃঙ্গের উচ্চতা ৩,৫৪৩ মি. । সান্দাকফু পশ্চিমবঙ্গের উচ্চতম শৃঙ্গ । দার্জিলিং-কার্শিয়াং পর্বতমালার উল্লেখযোগ্য শৃঙ্গ হল টাইগার হিল । টাইগার হিলের উচ্চতা ২,৫৬৭মি. ।
পশ্চিমবঙ্গ রাষ্ট্রীয় বিশ্ববিদ্যালয়
পশ্চিমবঙ্গ রাষ্ট্রীয় বিশ্ববিদ্যালয় বা ওয়েস্ট বেঙ্গল স্টেট ইউনিভার্সিটি ভারতের পশ্চিমবঙ্গ রাজ্যের একটি নবগঠিত সরকারি বিশ্ববিদ্যালয়। এটি উত্তর ২৪ পরগনার সদর বারাসতে অবস্থিত। বিশিষ্ট শিক্ষাবিদ প্রোফেসর বাসব চৌধুরী২০১৫ সালের সেপ্টেম্বর মাসে এই বিশ্ববিদ্যালয়ের উপাচার্য হিসেবে নিযুক্ত হয়েছেন। জেলার মোট ৫৭টি কলেজ এই বিশ্ববিদ্যালয়ের এক্তিয়ারভুক্ত হয়েছে। এগুলি পূর্বে কলকাতা বিশ্ববিদ্যালয়ের অন্তর্ভুক্ত ছিল।